
Viešosios įstaigos Raseinių 
technologijos ir verslo mokyklos 
darbo apmokėjimo sistemos
1 priedas  

VIENODOS VERTĖS PAREIGYBIŲ VERTINIMO METODIKA

I SKYRIUS
BENDROSIOS NUOSTATOS

1. Šios Metodikos paskirtis – nustatyti objektyvią, aiškią, nuoseklią ir lyčiai neutralią tvarką, pagal kurią vertinamos Įstaigos pareigybės, siekiant nustatyti jų vertę ir sudaryti pagrindą vienodo atlygio už tokį patį ir vienodos vertės darbą principo įgyvendinimui.
2. Metodika parengta vadovaujantis:
2.1. Europos Parlamento ir Tarybos direktyva (ES) 2023/970 dėl atlygio skaidrumo ir vienodo atlygio  už vienodos vertės darbą;
2.2. Lietuvos Respublikos darbo kodeksu;
2.3. Lietuvos Respublikos moterų ir vyrų lygių galimybių įstatymu;
2.4. Lietuvos  Respublikos Vyriausybės patvirtintomis darbo apmokėjimo sistemos nustatymo rekomendacijomis;
2.5. Reglamentu (ES) 2016/679 (BDAR) – kiek tai susiję su asmens duomenų tvarkymu vertinimo procese.
3. Pareigybių vertinimas atliekamas taikant balų (point-factor) metodą.
4. Metodika taikoma visoms Įstaigos pareigybėms, nepriklausomai nuo darbo sutarties rūšies, darbo laiko normos, finansavimo šaltinio ar pavaldumo.
5. Pareigybių vertinimas yra pagrindas:
5.1. pareigybių tarpusavio palyginimui;
5.2. pareigybės vertės balui nustatyti;
5.3. pareigybių lygiui nustatyti;
5.4. Darbo apmokėjimo sistemoje nustatomų atlygio intervalų ir kitų apmokėjimo sprendimų pagrindimui;
5.5. vienodo atlygio už tokį patį ir vienodos vertės darbą principo įgyvendinimui.
6. Metodika užtikrina, kad pareigybės vertė būtų nustatoma pagal pareigybės turinį, jai keliamus reikalavimus, atsakomybės lygį, sprendimų pobūdį, socialinių įgūdžių reikšmę ir darbo sąlygas, o ne pagal konkretų darbuotoją.
7. Pareigybių vertinimas atliekamas:
7.1. steigiant naują pareigybę;
7.2. iš esmės keičiantis pareigybės funkcijoms;
7.3. keičiantis įstaigos struktūrai;
7.4. atliekant periodinę peržiūrą;
7.5. nustačius galimą neatitikimą vienodo atlygio už vienodos vertės darbą principui.
8. Periodinė pareigybių vertinimo peržiūra atliekama ne rečiau kaip kartą per 3 metus arba dažniau, jeigu tai būtina dėl teisės aktų pokyčių, organizacinių pakeitimų ar darbo užmokesčio analizės rezultatų.


II SKYRIUS 
SĄVOKOS

9. Tas pats darbas – darbas, kuriam būdingas toks pats darbo pobūdis, panašios funkcijos ir panašios vykdymo sąlygos, kai darbuotojai gali būti tarpusavyje pakeičiami be esminių papildomų sąnaudų.
10. Vienodos vertės darbas – darbas, kuris pagal kvalifikacijos, veiklos sudėtingumo, atsakomybės, socialinių įgūdžių, pastangų ir darbo sąlygų kriterijų visumą yra tokios pačios arba artimos vertės darbdaviui, net jeigu pareigybių pavadinimai ar atliekamos funkcijos skiriasi. 
11. Pareigybės vertės balas – pagal šią Metodiką apskaičiuota pareigybės vertės išraiška skalėje nuo 8 iki 40 balų.
12. Pareigybių lygis – pareigybių grupavimo vienetas pagal galutinį pareigybės vertės balą.
13. Vertinimo komisija – darbdavio įsakymu sudaryta darbo grupė, atliekanti pareigybių vertinimą pagal šią Metodiką.
14. Vertinimo šaltiniai – pareigybės aprašymas, organizacinė struktūra, teisėtai pavestos nuolatinės funkcijos ir kiti vidaus dokumentai, pagrindžiantys pareigybės turinį.
15. Darbo apmokėjimo sistema (DAS) – Įstaigoje patvirtintas vidaus dokumentas, kuriame nustatomi darbo užmokesčio principai, pareiginės algos koeficientų intervalai, jų taikymo taisyklės ir kitos atlygio sąlygos.

III SKYRIUS 
VERTINIMO PRINCIPAI

16. Vienodos vertės pareigybių vertinimas grindžiamas šiais principais:	
	Principas
	Turinys

	Lyčiai neutralus vertinimas
	Visi kriterijai formuluojami ir taikomi taip, kad nebūtų palankūs nei vienai lyčiai ir kad nebūtų nuvertinami socialiniai bei emociniai įgūdžiai.

	Objektyvumas
	Vertinimas grindžiamas pareigybės turiniu, reikalavimais, atsakomybe ir faktais, o ne darbuotojo asmeninėmis savybėmis, lytimi, amžiumi ar kitomis su darbu nesusijusiomis aplinkybėmis.

	Palyginamumas
	Visos pareigybės vertinamos pagal tą pačią struktūrą, tuos pačius svorius ir tą pačią balų skyrimo logiką. 

	Lygiavertiškumas
	Vienodos vertės darbai vertinami pagal tuos pačius kriterijus.

	Skaidrumas
	Vertinimo kriterijai, jų aprašymai, balų logika ir procedūros turi būti aiškūs ir prieinami darbuotojams.

	Nuoseklumas
	Ta pati pareigybė, vertinama skirtingu metu ar skirtingos vertinimo komisijos sudėties, turi būti vertinama pagal kuo artimesnę logiką.

	Patikrinamumas
	Kiekvienas suteiktas balas turi būti pagrįstas raštu.

	Proporcingumas
	Kiekvienas kriterijus turi daryti tik tokią įtaką galutiniam rezultatui, kokia jam nustatyta šioje Metodikoje.

	Nedubliavimas
	Tas pats pareigybės požymis negali būti vertinamas daugiau nei viename kriterijuje, išskyrus atvejus, kai skirtingi kriterijai vertina skirtingus to paties reiškinio aspektus.

	Socialinis dialogas
	Metodika ir jos pakeitimai derinami teisės aktų nustatyta informavimo ir konsultavimo su darbuotojų atstovais tvarka.



IV SKYRIUS 
VERTINIMO MODELIS IR STRUKTŪRA

17. Pareigybės vertinamos pagal penkis kriterijų blokus:
17.1. kvalifikacija (Know-how);
17.2. veiklos sudėtingumas (Problem solving);
17.3. atsakomybė ir poveikis (Accountability);
17.4. socialiniai įgūdžiai;
17.5. pastangos ir darbo sąlygos.
18. Visi kriterijai taikomi visoms pareigybėms pagal vienodus svorius.
19. Vertinama ne konkretus darbuotojas, o pareigybė.
20. Vertinimas atliekamas remiantis:
20.1. pareigybės aprašymu;
20.2. organizacine struktūra;
20.3. pareigybei nuolat priskirtomis funkcijomis;
20.4. atsakomybės apimtimi;
20.5. sprendimų pobūdžiu;
20.6. kitais vidaus dokumentais, pagrindžiančiais pareigybės turinį.
21. Vertinamos tik tos realiai vykdomos funkcijos, kurios yra:
21.1. nuolatinės;
21.2. teisėtai pavestos;
21.3. patvirtintos pareigybės aprašyme, direktoriaus
21.4. sprendime ar kitame vidaus dokumente.
22. Laikinos, epizodinės, pavaduojamosios ar individualiai konkrečiam darbuotojui pavestos užduotys, kurios nėra formalizuotos kaip nuolatinė pareigybės dalis, pareigybės vertinimui netaikomos.
23. Draudžiama pareigybę vertinti pagal:
23.1. faktinį darbuotojo darbo stažą
23.2. individualius darbuotojo veiklos rezultatus;
23.3. darbuotojo asmenines savybes;
23.4. laikinai padidėjusį darbo krūvį;
23.5. darbuotojo lytį, amžių ar kitą draudžiamą diskriminacinį požymį.
24. Kriterijų sistema:
	Kriterijų blokas
	Subkriterijai
	Svoris
	Max balai

	1. Kvalifikacija (Know-how)
	Išsilavinimas + Profesinė patirtis + Žinios ir profesiniai gebėjimai
	35 %
	15

	2. Veiklos sudėtingumas (Problem solving)
	Sprendimų sudėtingumas + savarankiškumas
	20 %
	10

	3. Atsakomybė ir poveikis (Accountability)
	Atsakomybė + Vadovavimas + Poveikio mastas
	30 %
	15

	4. Socialiniai įgūdžiai 
	Bendravimas, bendradarbiavimas, emocijų valdymas, konfliktų valdymas
	10 %
	5

	5. Pastangos ir darbo sąlygos
	Fizinės, emocinės ir psichologinės pastangos; darbo aplinkos sąlygos
	5 %
	5

	IŠ VISO
	
	100 %
	50


25. Visiems kriterijams visoms pareigybėms taikomi tie patys svoriai. Kriterijų svoriai negali būti keičiami atskiroms pareigybėms ar pareigybių grupėms.
26. Socialinių ir emocinių įgūdžių reikšmė atskiroms pareigybėms išreiškiama skiriamu balu, o ne keičiant šio kriterijaus svorį.

V SKYRIUS
VERTINIMO KRITERIJAI IR JŲ APIBRĖŽIMAI

27. Kvalifikacija (Know-how) – 35 % (max 15 balų)
27.1. Išsilavinimas
Vertinama, koks minimalus formalus išsilavinimas būtinas pareigybei vykdyti.
	Balas
	Aprašymas

	1
	Išsilavinimas nereikalingas arba pakanka pagrindinio.

	2
	Reikalingas vidurinis arba profesinis išsilavinimas.

	3
	Reikalingas aukštesnysis arba koleginis išsilavinimas.

	4
	Reikalingas aukštasis universitetinis išsilavinimas (bakalauras ar lygiavertis).

	5
	Reikalingas aukštasis universitetinis išsilavinimas ir papildoma specializacija, sertifikavimas ar lygiavertis papildomas pasirengimas..


27.2. Profesinė patirtis
Vertinama, kokios apimties profesinė patirtis paprastai būtina, kad tinkamai kvalifikuotas asmuo galėtų savarankiškai vykdyti pareigybės funkcijas. Vertinama pareigybei reikalinga patirtis – ne faktinis darbuotojo stažas.
	Balas
	Aprašymas

	1
	Patirtis nereikalinga – pareigybė nesudėtinga, galima dirbti iš karto.

	2
	Reikalinga bazinė darbo patirtis (iki 1 metų) susijusioje srityje.

	3
	Reikalinga savarankiško darbo patirtis (1–3 metai) panašiose funkcijose.

	4
	Reikalinga reikšminga profesinė patirtis sudėtingesnėse situacijose (3–5 metai).

	5
	Reikalinga kompleksinė patirtis sprendžiant sudėtingas ar nestandartines situacijas (daugiau nei 5 metai).



27.3. Žinios ir profesiniai gebėjimai
Vertinama profesinių žinių, specialiųjų dalykinių gebėjimų, metodinio pasirengimo ir praktinio taikymo apimtis, būtina pareigybei vykdyti.
	Balas
	Aprašymas

	1
	Elementarios žinios – darbui atlikti reikia minimalių žinių.

	2
	Bazinės profesinės žinios – reikia išmanyti pagrindines taisykles ir procedūras.

	3
	Savarankiškas darbas pagal standartus – reikia taikyti profesines žinias tipinėse situacijose.

	4
	Kompleksinės žinios – reikia konsultuoti kitus, integruoti žinias iš kelių sričių.

	5
	Ekspertinės žinios – reikia formuoti praktiką ir standartus, kurti metodikas.


27.4. Socialiniai ir emociniai įgūdžiai šiame subkriterijuje nevertinami, nes jie vertinami atskirai pagal 5.4 punktą.
28. Veiklos sudėtingumas (Problem solving) – 20 % (max 10 balų)
28.1. Sprendimų sudėtingumas
Vertinama, kokio sudėtingumo sprendimus būtina priimti pareigybėje. Šis subkriterijus vertina sprendimų turinio sudėtingumą, o ne kontrolės lygį.
	Balas
	Aprašymas

	1
	Veikiama pagal detalias instrukcijas – sprendimų laisvės nėra.

	2
	Parenkami sprendimai iš aiškių alternatyvų – ribotas pasirinkimas.

	3
	Sprendžiamos tipinės situacijos – reikia profesinio vertinimo, bet precedentai yra.

	4
	Sprendžiamos nestandartinės situacijos – reikia analitinio mąstymo.

	5
	Kuriami sprendimai ir taisyklės ar nauji veiklos modeliai – strateginis ar inovatyvus pobūdis.



28.2. Savarankiškumas
Vertinama, kiek pareigybė gali veikti be nuolatinės tiesioginės kontrolės. Šis subkriterijus vertina ne sprendimo sudėtingumą, o reikalingos priežiūros mastą.
	Balas
	Aprašymas

	1
	Dirba pagal tiesioginius nurodymus ir detalias instrukcijas; sprendimų laisvės nėra.

	2
	Dirba pagal nustatytas taisykles; savarankiškumas ribotas, reikalinga dažna kontrolė.

	3
	Dirba savarankiškai nustatytose ribose; sprendimus priima tipinėse situacijose.

	4
	Savarankiškai organizuoja darbą ir priima sprendimus savo atsakomybės srityje.

	5
	Veikia autonomiškai; pats nustato veiklos būdus ir kryptį savo srityje.


29. Atsakomybė ir poveikis (Accountability) – 30 % (max 15 balų)
29.1. Atsakomybė
Vertinama, kokio masto pasekmes gali sukelti pareigybės veiksmai ar klaidos. Šis subkriterijus vertina atsakomybės svorį, o ne poveikio geografiją ar organizacinį aprėptį.
	Balas
	Aprašymas

	1
	Atsako tik už savo atliekamas užduotis; klaidų pasekmės apsiriboja individualiu darbu.

	2
	Atsako už konkrečią veiklos dalį; klaidos turi ribotą poveikį.

	3
	Atsako už funkcijos vykdymą ir jos rezultatus; klaidos daro įtaką platesnei veiklai.

	4
	Atsako už padalinio veiklą ir darbuotojų rezultatus; klaidos daro reikšmingą poveikį.

	5
	Atsako už visos įstaigos veiklą ir rezultatus; klaidos turi esminį ir ilgalaikį poveikį.



29.2. Vadovavimas
Vertinama tik tada, kai pareigybė turi nuolatinius tiesioginius pavaldinius arba nuolatinę organizacinio vadovavimo funkciją.
	Balas
	Aprašymas

	1
	Vadovavimo funkcijų nėra.

	2
	Koordinuoja kitų darbuotojų veiklą be tiesioginio pavaldumo.

	3
	Organizuoja 1–2 tiesioginių pavaldinių darbą.

	4
	Organizuoja 3–10 tiesioginių pavaldinių darbą.

	5
	Vadovauja padaliniui arba daugiau kaip 10 darbuotojų.


Pastabos: (1) jei pareigybė neturi tiesioginių pavaldinių – maksimalus balas yra 2; (2) laikinas pavadavimas ar projektinis vadovavimas nėra pagrindas skirti 3–5 balus, jei tai nėra nuolatinė funkcija; (3) pavaldinių skaičius vertinamas pagal pareigybės aprašymą ir realią organizacinę struktūrą.
29.3. Poveikio mastas
Vertinama, kokią organizacinę įtaką daro pareigybės darbo rezultatai. Šis subkriterijus vertina poveikio aprėptį, o ne klaidų sunkumą.
	Balas
	Aprašymas

	1
	Darbo rezultatai daro poveikį tik pačiam darbuotojui ar jo atliekamoms užduotims.

	2
	Darbo rezultatai daro poveikį konkrečiai funkcijai ar veiklos daliai.

	3
	Darbo rezultatai daro poveikį padalinio veiklai ar rezultatams.

	4
	Darbo rezultatai daro poveikį visos įstaigos veiklai ar keliems padaliniams.

	5
	Darbo rezultatai daro poveikį už įstaigos ribų (pvz., partneriams, visuomenei, institucijoms).


30. Socialiniai įgūdžiai – min. 10 % (max 5 balai)
Vertinama bendravimo, bendradarbiavimo, interesų derinimo, emocijų valdymo ir konfliktinių situacijų sprendimo svarba pareigybei.
Direktyva 2023/970 (4 str. 4 d.) draudžia nepakankamai įvertinti socialinius ir emocinius įgūdžius. Šis kriterijus turi ypatingą reikšmę pareigybėms, kuriose darbas su žmonėmis yra pagrindinė funkcija (mokytojas, socialinis pedagogas, psichologas, auklėtojas, specialusis pedagogas, karjeros specialistas).
	Balas
	Aprašymas

	1
	Minimalus bendravimas – darbas beveik nereikalauja kontaktų su kitais.

	2
	Paprastas bendravimas – reikia mandagiai bendrauti pagal aiškias taisykles.

	3
	Nuolatinis bendravimas – reikia bendradarbiauti, spręsti įprastas situacijas, palaikyti santykius.

	4
	Sudėtingas bendravimas – reikia valdyti emocijas, spręsti konfliktus, derinti skirtingus interesus.

	5
	Labai sudėtingas bendravimas – nuolatinis darbas su krizinėmis ar emociškai sudėtingomis situacijomis, klientų ar partnerių vadyba.


31. Pastangos ir darbo sąlygos – 5 % (max 5 balai)
Vertinama fizinių, emocinių ir psichologinių pastangų intensyvumas bei darbo aplinkos sąlygos. Vertinamas dominuojantis pastangų tipas (fizinis, emocinis arba psichologinis).
	Balas
	Aprašymas

	1
	Lengvos sąlygos – komfortabili aplinka, minimalus fizinis ar psichologinis krūvis, įprastas darbo laikas.

	2
	Vidutinės pastangos – standartinis darbo krūvis, nedidelė nervinė įtampa, normalios darbo sąlygos.

	3
	Nuolatinis krūvis – reikalaujama daugiau pastangų dėl darbo pobūdžio (pvz., nuolatinis darbas su klientais, triukšminga aplinka).

	4
	Didelė įtampa – intensyvus darbo tempas ar sudėtingos fizinės sąlygos, aukštas emocinės apkrovos lygis.

	5
	Labai didelė įtampa ir rizika – darbas ekstremaliomis sąlygomis, nepalankios sanitarinės ar psichologinės sąlygos, tiesioginis kontaktas su pavojingomis medžiagomis ar krizinėmis situacijomis.


32. Bendroji balų skyrimo taisyklė:
32.1. Jeigu subkriterijus turi gretimų dviejų balų požymių, paprastai skiriamas mažesnis balas, išskyrus atvejį, kai aukštesnis balas aiškiai pagrįstas dokumentais ir faktinėmis pareigybės charakteristikomis.
32.2. Tas pats pareigybės požymis negali būti naudojamas kaip pagrindinis argumentas keliems skirtingiems subkriterijams, jeigu tuo būtų dirbtinai didinamas galutinis balas.

VI SKYRIUS 
BALŲ SKAIČIAVIMAS IR FORMULĖ

33. Kiekvienas subkriterijus vertinamas nuo 1 iki 5 balų. 
34. Subkriterijų  balai jungiami į šiuos blokus:
34.1. K (Kvalifikacija) = Išsilavinimas + Profesinė patirtis + Žinios ir profesiniai gebėjimai (max 15 balų)
34.2. S (Veiklos sudėtingumas) = Sprendimų sudėtingumas + Savarankiškumas (max 10 balų)
34.3. A (Atsakomybė ir poveikis) = Atsakomybė + Vadovavimas + Poveikio mastas (max 15 balų)
34.4. I (Socialiniai įgūdžiai) = 1 subkriterijus (max 5 balai)
34.5. P (Pastangos ir darbo sąlygos) = 1 subkriterijus (max 5 balai)
35. Galutinis pareigybės vertės balas apskaičiuojamas pagal formulę:
B = (K/15 × 0,35 + S/10 × 0,20 + A/15 × 0,30 + I/5 × 0,10 + P/5 × 0,05) × 40
	Kintamasis
	Reikšmė

	B
	galutinis pareigybės balas 

	K
	kvalifikacijos bloko balų suma

	S
	veiklos sudėtingumo bloko balų suma 

	A
	Atsakomybės ir poveikio bloko balų suma 

	I
	socialinių įgūdžių balas

	P
	pastangų ir darbo sąlygų balas 



36. Kadangi kiekvienas subkriterijus vertinamas ne mažiau kaip 1 balu, galutinis balas pagal šią Metodiką praktiškai patenka į 8–40 balų skalę.
37. 40 balų skalė taikoma siekiant užtikrinti vienodą pareigybių palyginamumą ir susieti vertinimo rezultatus su pareigybių lygiais.

VII SKYRIUS 
PAREIGYBIŲ GRUPAVIMAS PAGAL BALUS

38. Pareigybių lygiai nustatomi pagal galutinį pareigybės vertės balą ir tiesiogiai atitinka Darbo apmokėjimo sistemos koeficientų intervalus:
	Balai (8–40)
	Pareigybių lygis

	8–10
	I lygis

	11–13
	II lygis

	14–17
	III lygis

	18–21
	IV lygis

	22–25
	V lygis

	26–29
	VI lygis

	30–33
	VII lygis

	34–36
	VIII lygis

	37–40
	IX lygis



39. Pareigybės, priskirtos tam pačiam lygiui, laikomos vienodos arba artimos vertės pareigybėmis, jeigu nėra objektyvių, dokumentuotų priežasčių jų papildomam diferencijavimui Darbo apmokėjimo sistemoje.
40. Pareigybės lygis savaime nenustato konkretaus pareiginės algos koeficiento ar konkretaus darbo užmokesčio dydžio. Šie sprendimai nustatomi Darbo apmokėjimo sistemoje.

VIII SKYRIUS 
VERTINIMO PROCESAS

41. Pareigybių vertinimą atlieka darbdavio įsakymu sudaryta vertinimo komisija. 
42. Komisiją sudaro ne mažiau kaip 4 nariai:
42.1. Personalo funkciją atliekantis darbuotojas arba atsakingas administracijos atstovas;
42.2. Administracijos atstovas;
42.3. Darbuotojų atstovas, jeigu toks atstovas Įstaigoje yra išrinktas veikia pagal teisės aktus.
43. Jei Įstaigoje veikia darbo taryba, jų atstovai įtraukiami į vertinimo procesą teisės aktų nustatyta informavimo ir konsultavimo tvarka.
44. Komisijos narys, turintis tiesioginį asmeninį interesą ar tiesioginį pavaldumo santykį su vertinama pareigybe, privalo nusišalinti. Nusišalinimas fiksuojamas raštu.
45. Vertinimo eiga:
45.1. Komisija susipažįsta su pareigybės aprašymu ir vertinimo šaltiniais;.
45.2. Kiekvienas subkriterijus įvertinamas pagal šioje Metodikoje nustatytas skales;
45.3. Kiekvienam balui pateikiamas trumpas rašytinis pagrindimas;
45.4. Apskaičiuojamas galutinis pareigybės vertės balas;
45.5. Pareigybė priskiriama atitinkamam lygiui;
45.6. Rezultatas įforminamas vertinimo formoje.
46. Vertinant pareigybę gali būti remiamasi tik tomis realiai vykdomomis funkcijomis, kurios:
46.1. yra nuolatinės;
46.2. yra teisėtai pavestos; 
46.3. yra patvirtintos pareigybės aprašyme, direktoriaus sprendime ar kitame vidaus dokumente. Laikinos, epizodinės ar asmeniui individualiai pavestos užduotys, kurios nėra formalizuotos, pareigybės vertinimui netaikomos.
47. Komisija sprendimus priima bendru sutarimu, o jo nesant – balsų dauguma. Esant vienodam balsų skaičiui, lemia komisijos pirmininko balsas.
48. Nesutinkantis komisijos narys turi teisę pateikti atskirąją nuomonę, kuri pridedama prie vertinimo medžiagos.
49. Kiekvienas vertinimas turi būti pakankamai motyvuotas, kad būtų galima patikrinti:
49.1. kokie kriterijai buvo taikyti;
49.2. kokie faktai lėmė konkretų balą;
49.3. kodėl pareigybė priskirta būtent tam lygiui.

IX SKYRIUS 
	INFORMAVIMAS, PAAIŠKINIMŲ TEIKIMAS IR SKUNDŲ NAGRINĖJIMAS	

50. Kiekvienas darbuotojas turi teisę gauti informaciją apie savo pareigybės vertinimo rezultatą ir jo pagrindimą.
51. Darbuotojo prašymu darbdavys pateikia motyvuotą rašytinį paaiškinimą per protingą terminą, ne ilgesnį kaip 2 mėnesiai nuo prašymo gavimo dienos. 
52. Darbuotojas, nesutinkantis su pareigybės vertinimo rezultatu, turi teisę per 10 darbo dienų nuo informacijos gavimo pateikti motyvuotas pastabas.
53. Gavusi pastabas, vertinimo komisija per 20 darbo dienų atlieka pakartotinį vertinimo peržiūrėjimą ir pateikia motyvuotą atsakymą.
54. Darbuotojas, manantis, kad pareigybės vertinimas pažeidžia vienodo atlygio ar lygių galimybių principą, turi teisę kreiptis į kompetentingas institucijas teisės aktų nustatyta tvarka.

X SKYRIUS 
DOKUMENTAVIMAS

55. Kiekvienos pareigybės vertinimas fiksuojamas pareigybės vertinimo formoje.
56. Vertinimo formoje nurodoma:
56.1. pareigybės pavadinimas; 
56.2. vertinimo pagrindas; 
56.3. naudoti vertinimo šaltiniai; 
56.4. kiekvieno subkriterijaus balas; 
56.5. kiekvieno balo pagrindimas; 
56.6. kiekvieno bloko suma; 
56.7. galutinis balas; 
56.8. nustatytas pareigybės lygis; 
56.9. komisijos narių duomenys ir parašai.
57. Vertinimo rezultatai taip pat fiksuojami pareigybių vertinimo suvestinėje, kurioje nurodoma:
57.1. pareigybės pavadinimas;
57.2. kiekvieno bloko balai;
57.3. galutinis balas;
57.4. priskirtas pareigybės lygis;
57.5. nuoroda į atitinkamą Darbo apmokėjimo sistemos lygį ar grupę.
58. Konkrečios pareiginės algos koeficientų ribos, MMA taikymo taisyklės ir konkretus darbuotojo atlygio nustatymas šioje Metodikoje nenurodomi, nes tai reglamentuojama Darbo apmokėjimo sistemoje.
59. Vertinimo dokumentai saugomi teisės aktų ir Mokyklos dokumentų valdymo tvarkos nustatyta tvarka.
60. Asmens duomenys vertinimo procese tvarkomi tik tiek, kiek būtina vertinimo tikslams pasiekti, laikantis BDAR reikalavimų.


XI SKYRIUS
METODIKOS PERŽIŪRA

61. Metodika peržiūrima:
61.1. pasikeitus teisės aktams;
61.2. pasikeitus organizacinei struktūrai;
61.3. pasikeitus pareigybių turiniui;
61.4. nustačius, kad metodika praktikoje sukelia neaiškumų ar duoda galimai diskriminacinius rezultatus;
61.5. atlikus darbo užmokesčio analizę ir nustačius nepagrįstus skirtumus.
62. Metodikos peržiūrą inicijuoja personalo funkciją atliekantis darbuotojas arba direktoriaus paskirtas atsakingas asmuo.
63. Metodikos pakeitimai tvirtinami Įstaigos direktoriaus įsakymu, prieš tai atlikus informavimo ir konsultavimo procedūras su darbuotojų atstovais, jei tokie atstovai yra.

XII SKYRIUS
ĮSIGALIOJIMAS

64. Metodika įsigalioja nuo jos patvirtinimo dienos, jeigu direktoriaus įsakyme nenustatyta vėlesnė įsigaliojimo data.
65. Nuo Metodikos įsigaliojimo dienos visi nauji ir peržiūrimi pareigybių vertinimai atliekami tik pagal šią Metodiką.
66. Ši Metodika yra neatskiriamai susijusi su Įstaigos Darbo apmokėjimo sistema, tačiau jos nepakeičia.


1 Priedas
PAREIGYBĖS VERTINIMO FORMA
BENDROJI INFORMACIJA
	Pareigybės pavadinimas:
	

	Vertinimo data:
	

	Vertinimo pagrindas:
	☐ Nauja pareigybė   ☐ Funkcijų pasikeitimas   ☐ Periodinė peržiūra   ☐ Kita: ___________



VERTINIMO ŠALTINIAI
Vertinimas atliktas remiantis: ☐ Pareigybės aprašymu   ☐ Faktinėmis funkcijomis   ☐ Organizacine struktūra   ☐ Kitais dokumentais: ___________

1 BLOKAS – KVALIFIKACIJA (max 15 balų)
	Subkriterijus
	Balas (1–5)
	Pagrindimas

	Išsilavinimas
	☐ 1  ☐ 2  ☐ 3  ☐ 4  ☐ 5
	

	Profesinė patirtis
	☐ 1  ☐ 2  ☐ 3  ☐ 4  ☐ 5
	

	Žinios ir profesiniai gebėjimai
	☐ 1  ☐ 2  ☐ 3  ☐ 4  ☐ 5
	

	SUMA K:
	
	/ 15



2 BLOKAS – VEIKLOS SUDĖTINGUMAS (max 10 balų)
	Subkriterijus
	Balas (1–5)
	Pagrindimas

	Sprendimų sudėtingumas
	☐ 1  ☐ 2  ☐ 3  ☐ 4  ☐ 5
	

	Savarankiškumas
	☐ 1  ☐ 2  ☐ 3  ☐ 4  ☐ 5
	

	SUMA S:
	
	/ 10



3 BLOKAS – ATSAKOMYBĖ IR POVEIKIS (max 15 balų)
	Subkriterijus
	Balas (1–5)
	Pagrindimas

	Atsakomybė
	☐ 1  ☐ 2  ☐ 3  ☐ 4  ☐ 5
	

	Vadovavimas
	☐ 1  ☐ 2  ☐ 3  ☐ 4  ☐ 5
	

	Poveikio mastas
	☐ 1  ☐ 2  ☐ 3  ☐ 4  ☐ 5
	

	SUMA A:
	
	/ 15



4 BLOKAS – SOCIALINIAI ĮGŪDŽIAI (max 5 balai)
	Subkriterijus
	Balas (1–5)
	Pagrindimas

	Bendravimo sudėtingumas
	☐ 1  ☐ 2  ☐ 3  ☐ 4  ☐ 5
	

	SUMA I:
	
	/ 5



5 BLOKAS – PASTANGOS IR DARBO SĄLYGOS (max 5 balai)
	Subkriterijus
	Balas (1–5)
	Pagrindimas

	Pastangos ir darbo sąlygos
	☐ 1  ☐ 2  ☐ 3  ☐ 4  ☐ 5
	

	SUMA P:
	
	/ 5



GALUTINIO BALO SKAIČIAVIMAS
B = (K/15 × 0,35 + S/10 × 0,20 + A/15 × 0,30 + I/5 × 0,10 + P/5 × 0,05) × 40
	K =
	/ 15
	S =
	/ 10
	A =
	/ 15
	I =
	/ 5
	P =
	/ 5

	GALUTINIS BALAS B:
	
	
	
	
	
	
	
	
	



PAREIGYBĖS LYGIS
☐ I lygis (8–10 b.)   ☐ II lygis (11–13 b.)   ☐ III lygis (14–17 b.)   ☐ IV lygis (18–21 b.)   ☐ V lygis (22–25 b.)
☐ VI lygis (26–29 b.)   ☐ VII lygis (30–33 b.)   ☐ VIII lygis (34–36 b.)   ☐ IX lygis (37–40 b.)

IŠVADA
Remiantis atliktu vertinimu nustatyta, kad pareigybės vertė yra ______ balų ir ji priskiriama ______ lygiui.

DISKRIMINACIJOS RIZIKOS PATIKRINIMAS
Komisija patvirtina, kad: ☐ vertinimas atliktas neatsižvelgiant į lytį, amžių ar kitus draudžiamus požymius;  ☐ socialiniai įgūdžiai nebuvo nepagrįstai nuvertinti;  ☐ patirties kriterijus vertintas pagal pareigybės poreikį, ne darbuotojo stažą.

KOMISIJOS PARAŠAI
	Pareigos
	Vardas, pavardė
	Parašas

	Pirmininkas:
	
	

	Narys:
	
	

	Narys:
	
	

	Darbuotojų atstovas:
	
	



Darbuotojas informuotas apie vertinimo rezultatą: ____________________  Data: ____________
Darbuotojo parašas: ____________________  (arba pastaba, jei atsisakė pasirašyti)
